CELEX: 62017CN0532
Language: el
Date: 2017-09-11 00:00:00
Title: Υπόθεση C-532/17: Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 11 Σεπτεμβρίου 2017 — Wolfgang Wirth κ.λπ. κατά Thomson Airways Ltd.

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/12
            
         Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 11 Σεπτεμβρίου 2017 — Wolfgang Wirth κ.λπ. κατά Thomson Airways Ltd.
   (Υπόθεση C-532/17)
   (2017/C 402/14)
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Hamburg
   
      Διάδικοι στην υπόθεση της κύριας δίκης
   
   
      Ενάγοντες: Wolfgang Wirth, Theodor Mülder, Ruth Mülder, Gisela Wirth
   
      Εναγομένη: Thomson Airways Ltd.
   
      Προδικαστικό ερώτημα
   
   Πρέπει η έννοια του «πραγματικού αερομεταφορέα» στο πλαίσιο του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (1) να ερμηνεύεται κατά τέτοιον τρόπο, ώστε να νοείται ως πραγματικός αερομεταφορέας κατά την έννοια του κανονισμού αυτού αερομεταφορέας ο οποίος εκμισθώνει το αεροσκάφος και το πλήρωμά του σε άλλον αερομεταφορέα για την εκτέλεση συμβατικώς καθοριζόμενου αριθμού πτήσεων, στο πλαίσιο συμβάσεως wet lease (πλήρους εκμισθώσεως), αλλά δεν φέρει την κύρια ευθύνη διεξαγωγής των εκάστοτε πτήσεων, ενώ η επιβεβαίωση κρατήσεως του επιβάτη αναγράφει ότι η πτήση «εκτελείται από …» τον εν λόγω αερομεταφορέα;
   
      (1)  EE 2004, L 46, σ. 1.